# klevet
## Brezhoneg
### Etimologiezh

    (Verb) (1499) Cleauuet er C'hatolikon. Kar d'ar gerioù clewas e kerneveureg, clywed ha clyw e kembraeg, cluinim en iwerzhoneg ha cluinn e skoseg, dezho ar memes ster, d'ar ger clú, « klod, brud », en heniwerzhoneg, h.a. : eus ur wrizienn KLEW, stumm koazhet KLU, a gaver stank e meur a yezh, अश्रवत् (aśravat), « klevas », ha श्रवस् (śravas), « klod, brud », e sañskriteg, κλύ-ω, « klevis », ha κλυ-τό-ς, « brudet, illur », en henc'hresianeg, in-clu-tu-s, memes ster, ha glōria (evit *clo-ves-ia kevatal gant ar ger sañskritek श्रवस्या (śrav-as-yā)) e latin, clo-th en heniwerzhoneg ha clot en henvrezhoneg, « klod, brud », hlūd en hensaozneg, aet da loud e saozneg, « a vouezh uhel » (keñveriañ gant ar ger saoznek listen, « selaou »), laut « son » en alamaneg, h.a..
    (Furm verb) Savet diwar « klev- », pennrann ar verb « klevet », hag an dibenn-ger « -et ».

### Verb

klevet /ˈkleːvet/ verb kreñv eeun (displegadur)
* Merzout gant an divskouarn.
** Skrignañ 'ra bleizi Breizh-Izel O klevet embann ar brezel — (An alarc'h, er Barzhaz Breizh, 1839.)
** Paol a zirollas da c'hoarzin o klevet ar c'homzou-ze, lavaret gant kement a nerz. — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 14.)
** Tud yaouank a Vreizh-Izel, didostait da glevet, Da glevet kanañ ur son a zo nevez-savet — (Kalon frailhet, e Fañch Danno, Fiselezed Groñvel, 1996.)
* Merzout gant ar fri.
** Eus keit-se ne glevi ket c'hwezh ar c'hrampouezh e Lokemo ! — (Jules Gros, Le trésor du breton parlé Deuxième Partie, 1970, p. 261.)
** Klevet a raen c'hwezh ar grat gant ar patatez. — (Jules Gros, Le trésor du breton parlé Deuxième Partie, 1970, p. 261.)
** Me a gleve c'hwezh an trenk gantañ. — (Jules Gros, Le trésor du breton parlé Deuxième Partie, 1970, p. 261.)
* Merzout gant an teod.
** Ar mor en em lede dirak va daoulagad, hag an avel a skourjeze va divjod ha war va muzelloù e kleven blaz benniget holen ar fru. — (Al Liamm, 1977, p. 181.)
* Santout.
** Ar mevel ne gleve mui e dog war e glopenn. — (Dihunamb, 1931, p. 267.)
en em glevet verb kenemober
* Bezañ a-unan, bezañ ali an eil gant egile.
** Job ha Lom en em gleve war gement poent eus kement tra, war ar pemdez evel d’ar sul. — (Jakez Riou, An Ti Satanazet, Skridoù Breizh, 1944, p. 25.)
** Hag ar baotred en em glevas, neuze, diwar-benn lodennañ an heritaj. — (Jakez Riou, An Ti Satanazet, Skridoù Breizh, 1944, p. 100.)
** Ar Riou, ar C'herriou, ar C'hariou, ar C'horiou, ar Piriou a oa en em glevet etrezo e ti ar Saliou, da vont da Garreg-al-Louarn, en noz-se, ha da reiñ e begement da Satanaz ha da grennañ dezhañ e c'hoant da zont da drubuilhañ repoz ar gristenion. — (Jakez Riou, An Ti Satanazet, Skridoù Breizh, 1944, p. 114.)

#### Stummoù rannyezhel

* klevout

#### Troidigezhioù

Merzout gant an divskouarn (1)
* afrikaans : hoor
* albaneg : dëgjoj
* alamaneg : hören
* arabeg : سمع
* daneg : høre , afhøre
* esperanteg : aŭdi
* faeroeg : hoyra
* finneg : kuulla
* galleg : entendre
* gresianeg : ακούω (akúo)
* henhebraeg : אזן, שמע
* hensaozneg : hyran
* hungareg : hall
* ido : audar
* islandeg : heyra
* italianeg : udire
* katalaneg : assabentar-se de , exaudir , oir , sentir
* koreaneg : 들리다
* nederlandeg : horen
* norvegeg : høre
* papiamento : tende
* poloneg : słyszeć
* portugaleg : ouvir , ouvir dizer
* roumaneg : auzi
* sañskriteg : शृनोति śṛnoti
* saozneg : to hear
* skoseg : cluinn
* spagnoleg : oír
* sranan : yere
* svedeg : höra
* tchekeg : slyšet
* turkeg : duymak , işitmek

### Furm verb

klevet /ˈkleːvet/ /ˈklewet/
* Anv-gwan-verb ar verb klevet
** Ar voereb n'he doa klevet netra, evel just, rak a vouezh izel, o doa komzet etrezo. — (Jakez Riou, An Ti Satanazet, Skridoù Breizh, 1944, p. 60.)
** Tekla n' he doa ket klevet evezhiadenn e vamm. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 407.)
** M'ho pije klevet gwashat todilhon en devoa graet hennezh ! — (Jules Gros, Le trésor du breton parlé Deuxième Partie, 1970, p. 195.)
** Un nozvezh em boa klevet lern oc'h ober yezhoù. — (Jules Gros, Le trésor du breton parlé Deuxième Partie, 1970, p. 559.)
* Furm ar verb klevet e trede gour unan an doare-gourc'hemenn
** <skouer.>

### Daveoù

Roll an daveoù :
* : Ar c'hCatholicon : troet gant oyr'. An droienn calet cleauet (« kaletklevet ») a gaver ivez er C'hatolikon, troet gant surouyr e galleg.
* : Lexique Étymologique des termes les plus usuels du Breton Moderne, p. 70.